STPIเข้าอสังหาฯปันผลกลางปีแจ่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — STPI ย้ายหุ้นเข้าเทรดหมวดอสังหาริมทรัพย์ 15 ก.ย.นี้ สัปดาห์นี้ลุ้นบอร์ดมีมติแจกปันผลกลางปีหรู
รายงานข่าวจากตลาดหลักทรัพย์ แห่งประเทศไทย เปิดเผยว่า เห็นควร ให้หุ้นของบริษัท เอสทีพี แอนด์ ไอ (STPI) ย้ายหมวดธุรกิจจากวัสดุก่อสร้างเป็นหมวดธุรกิจพัฒนาอสังหาริมทรัพย์ตามที่บริษัทขอมา โดยจะมีผลตั้งแต่วันที่ 15 ก.ย. 2553 เป็นต้นไป
ปัจจุบันบริษัทได้ปรับเปลี่ยนธุรกิจและนโยบายดำเนินธุรกิจในอนาคต โดยบริษัทมีสัดส่วนโครงสร้างรายได้จากธุรกิจพัฒนาอสังหาริมทรัพย์สูงกว่ารายได้จากธุรกิจวัสดุก่อสร้าง
นอกจากนี้ ในสัปดาห์นี้คณะกรรมการบริษัทจะมีการประชุมพิจารณาการจ่ายเงินปันผลระหว่างกาล ทั้งนี้ตลาดคาดการณ์ว่าบริษัทจะจ่ายเงินปันผลกลางปีนี้ไม่น้อยกว่า 3 บาท คิดเป็นอัตราผลตอบแทนประมาณ 10% เทียบกับราคาหุ้นที่ระดับ 30 บาท
ทั้งนี้ บริษัทมีนโยบายจ่ายเงินปันผลไม่น้อยกว่า 30% ของกำไรสุทธิ แต่ในงวดปี 2552 บริษัทได้จ่ายเงินปันผลให้กับผู้ถือหุ้นสูงกว่านโยบายที่วางไว้ โดยจ่ายในอัตรา 60% ของกำไรสุทธิ หรือจ่ายหุ้นละ 2.50 บาท หรือให้ผลตอบแทนในระดับ 7.57%
สำหรับบริษัท STPI มีพัฒนา การที่ดีขึ้น โดยในช่วง 6 เดือนแรกปีนี้ กำไรสุทธิ 1,879 ล้านบาท คิดเป็นกำไรหุ้นละ 5.77 บาท เพิ่มขึ้นกว่าเท่าตัวเมื่อเปรียบเทียบกับกำไรสุทธิ 916 ล้านบาท หรือเท่ากับ 3.58 บาท ในช่วงเดียวกันปีก่อน